**Започва изпълнението**

**на**

**Национална програма „Предоставяне на грижи в домашна среда“**

Община Никопол стартира дейности във връзка с изпълнение на Национална програма „Предоставяне на грижа в домашна среда“, утвърдена със Заповед № РД01-87 от 10.02.2020 г. на Министъра на труда и социалната политика, съгласно одобрения с Решение на Министерски съвет № 83 от 06.02.2020 г. „Национален план за действие по заетостта за 2020 г.“.

**ОСНОВНА ЦЕЛ НА ПРОГРАМАТА:**

Осигуряване на заетост на безработни лица в дейности, свързани с предоставяне на персонална грижа в домашна среда на хора с от 80 до 89,99 на сто степен на трайно намалена работоспособност или вид и степен на увреждане с определена чужда помощ, и хора над 65 г. възраст в невъзможност за самообслужване, които не са освидетелствани по съответния ред от органите на медицинската експертиза в Р България.

**ОБЕКТ, ОБХВАТ И УСЛОВИЯ НА ПРОГРАМАТА:**

Обхват на лицата, участващи в програмата:

* Безработни лица, регистрирани в дирекция „Бюро по труда“ – същите ще бъдат наети на длъжност Домашна помощница/Домашен помощник.
* Хора нуждаещи се от предоставянето на грижи в домашна среда по Програмата могат да бъдат хора:
* с от 80 до 89,99 на сто степен на трайно намалена работоспособност или вид и степен на увреждане с определена чужда помощ;
* Хора нуждаещи се от предоставянето на грижи в домашна среда на възраст над 65 г. в невъзможност за самообслужване, които не са освидетелствани по съответния ред от органите на медицинската експертиза в Р. България.

За целите на Програмата „хора на възраст над 65 г.“ са лицата, които:

* са навършили 65 г. възраст към момента на подаване на заявлението за включване в Програмата;
* живеят сами и/или нямат близки и роднини, които да им оказват подкрепа;
* са в невъзможност за самообслужване и не могат самостоятелно да задоволяват своите ежедневни потребности от битов характер (пазаруване, приготвяне на храна, хранене, поддържане на лична хигиена и хигиена на дома);
* Месечният доход на член от семейството за предходния месец, преди месеца на подаване на заявлението-декларация, е равен или по-нисък от 5-кратния размер на гарантирания минимален доход (ГМД), определен с Постановление на Министерския съвет;
* Да не са регистрирани като еднолични търговци и да не са собственици на капитала на търговско дружество;
* Да нямат сключен договор за предоставяне на собственост срещу задължение за издръжка и/или гледане; това изискване не се прилага в случаите, когато поелите задължения за издръжка и/или гледане са учащи се, безработни, в нетрудоспособна възраст или хора с увреждания;
* Да не са прехвърляли чрез договор за дарение през последната една година собствеността върху жилищен, вилен, селскостопански или горски имот и/или идеални части от тях;
* Да не са прехвърляли жилищен, вилен, селскостопански или горски имот и/или идеални части от тях срещу заплащане през последната една година, като общата стойност на сделките не надвишава 60-кратния размер на ГМД;
* Да не са включени в механизма лична помощ;
* Да не ползват целодневно дейности, свързани с осигуряването на грижа в домашна среда на друго основание и/или финансирани по други финансови механизми, програми, и проекти.

**Програмата е с национално покритие и ще се изпълнява до 31.12.2020 г.**

Работодатели по Програмата са общинските администрации, които в партньорство с Дирекция „Бюрото по труда“ ще извършват подбор на кандидатите за работа. Безработните лица, регистрирани в Дирекция „Бюрото по труда“ ще могат да участват в Програмата при осигуряване на заетост на пълно и непълно работно време, като продължителността на предоставяните персонални грижи за едно лице не може да надхвърля 4 часа дневно.

**Дейности на домашния помощник:**

* Доставяне и/или приготвяне на храна, помощ при хранене.
* Пазаруване – снабдяване на нуждаещите се е ежедневно необходимите продукти и лекарства.
* Помощ за поддържане на лична хигиена- подпомагане при събличане/обличане, къпане, ресане, поставяне в инвалидна количка, други грижи, необходими за личната хигиена на лицето.
* Поддържане на хигиената в жилищните помещения, обитавани от лицето.
* Други грижи в домашна среда, съобразно с индивидуалните потребности на лицето (палене на печка, цепене и внасяне на дърва, почистване на сняг и други)

Документите от кандидат – потребителите по Програмата могат да се изтеглят от сайта на общината или да се получат, както и да се подадат в Общинска администрация Никопол, ул. „Ал.Стамболийски“ № 5, в Центъра за услуги и информация на граждани.

     Подаването на документи е отворен процес. Първоначален срок за подаване на документи: от 24.02.2020 г. до 06.03.2020 г., всеки работен ден от 8.30 ч. до 12.00 ч. и от 13.00 ч. до 17.00 ч.

Допълнително информация по Програмата може да се получи в стая 314, етаж 3 в Общинска администрация Никопол.